|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
| **ΝΟΜΟΣ ΤΡΙΚΑΛΩΝ** |
| **ΔΗΜΟΣ ΤΡΙΚΚΑΙΩΝ** |
| **ΔΙΕΥΘΥΝΣΗ ΚΟΙΝΩΝΙΚΗΣ ΜΕΡΙΜΝΑΣ** |
| **ΤΜΗΜΑ ΜΕΡΙΜΝΑΣ ΤΡΙΤΗΣ ΗΛΙΚΙΑΣ**  **ΔΙΑΚΗΡΥΞΗ**  **ΔΗΜΟΥ ΤΡΙΚΚΑΙΩΝ**  **ΓΙΑ ΤΗΝ EKΜΙΣΘΩΣΗ ΚΥΛΙΚΕΙΩΝ**  **ΤΩΝ ΚΑΠΗ**  **ΠΑΛΑΙΟΠΥΡΓΟΥ,ΡΑΞΑΣ ,Μ. ΚΑΛΥΒΙΩΝ** |

**ΤΡΙΚΑΛΑ: 28/02/2022**

**Αρ. Πρωτ. Διακήρυξης: 9.255**

**Α.Ο.Ε.: 36/2022 (ΑΔΑ:ΨΟΕΘΩΗ9-2ΓΕ)**

**ΔΙΑΚΗΡΥΞΗ**

Ο Δήμαρχος Τρικκαίων προκηρύσσει Δημοπρασία φανερή προφορική πλειοδοτική, για τη εκμίσθωση κυλικείων των ΚΑΠΗ Παλαιοπύργου , Ράξας ,Μ. Καλυβίων του Δήμου Τρικκαίων.

Η δημοπρασία θα πραγματοποιηθεί με τους εξής όρους:

**Άρθρο 1**

**Θεσμικό πλαίσιο**

1. Τις διατάξεις του άρθρου 65,παρ.1 του Ν.3852/10 (ΦΕΚ 87/τ.Α΄/2010): «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως αυτές αντικαταστάθηκαν από το άρθρο 10 του Ν.4674/2020 (ΦΕΚ 53/Α/11-3-2020) «**Στρατηγική αναπτυξιακή προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις».**
2. Τις διατάξεις της παρ.1 του άρθρου 192 του Ν.3463/06 (ΦΕΚ 114/Α/8-6-2006) «Κύρωση του Κώδικα Δήμων και Κοινοτήτων», όπως αντικαταστάθηκε από την παρ.1 του άρθρου 196 του Ν.4555/18 .
3. Τις διατάξεις του υπ’ αριθ. Π.Δ.270/81(ΦΕΚ77/Α/30-3-1981) «Περί καθορισμού των οργάνων, της διαδικασίας και των όρων διενεργείας δημοπρασιών δι’ εκποίησιν ή εκμίσθωσιν πραγμάτων των δήμων και κοινοτήτων».
4. Τον Οργανισμό Εσωτερικών Υπηρεσιών του Δήμου Τρικκαίων (ΦΕΚ 2554/τΒ/16-6-2021).
5. Τον Εσωτερικό Κανονισμό Λειτουργίας των ΚΑΠΗ του δήμου Τρικκαίων (ΑΔΑ:ΩΞΑ5ΩΗ9-ΝΚ9) του τμήματος Μέριμνας Τρίτης Ηλικίας της Δ/νσης Κοινωνικής Μέριμνας, καθώς σύμφωνα με το άρθρο 10, μπορεί να λειτουργεί το Εντευκτήριο (Λέσχη) με εκμισθωμένο κυλικείο, ανάλογα με τις συνθήκες και τις κτιριακές υποδομές κάθε περιοχής (κυρίως των περιφεριακών ΚΑΠΗ) με καθορισμένο πλαίσιο λειτουργίας μετά από σχετική απόφαση Δημοτικού Συμβουλίου.
6. Την αριθ. 10/2021 Α.Δ.Σ. «Συγκρότηση επιτροπής διενέργειας δημοπρασιών εκποίησης ή εκμίσθωσης πραγμάτων του ∆ήμου για το έτος 2021» (ΑΔΑ:6Ε8ΥΩΗ9-ΟΤΞ).
7. Την αριθ. 308/2021 Α.Δ.Σ. «Συγκρότηση επιτροπής διενέργειας δημοπρασιών εκποίησης ή εκμίσθωσης πραγμάτων του ∆ήμου για το έτος 2022» (ΑΔΑ:6ΥΞΑΩΗ9-ΗΓΖ).
8. Την αρ.πρωτ.: Ε.Α./ 16-12-2021 Εισήγηση του Τμήματος Μέριμνας Τρίτης Ηλικίας της Δ/νσης Κοινωνικής Μέριμνας περί «Έγκρισης διενέργειας φανερής πλειοδοτικής δημοπρασίας για τη εκμίσθωσης κυλικείων των ΚΑΠΗ Παλαιοπύργου ,Ράξας, Μ. Καλυβίων».
9. Την υπ’ αριθμό 321/2021 Απόφαση του Δημοτικού Συμβουλίου με την οποία εγκρίνει την διενέργεια φανερής πλειοδοτικής δημοπρασίας για την εκμίσθωση κυλικείων των ΚΑΠΗ Παλαιοπύργου ,Ράξας, Μ. Καλυβίων.(ΑΔΑ:Ψ58ΖΩΗ9-ΣΞΘ).
10. Την αρ. 36/2022 Απόφαση Οικονομικής Επιτροπής με την οποία εγκρίθηκαν οι όροι δημοπρασίας.(ΑΔΑ:ΨΟΕΘΩΗ9-2ΓΕ)
11. Την ανάγκη συνέχισης λειτουργίας των ανωτέρων ΚΑΠΗ του τμήματος Μέριμνας Τρίτης Ηλικίας της Δ/νσης Κοινωνικής Μέριμνας του Δήμου Τρικκαίων.

**Άρθρο 2**

**Περιγραφή των ακινήτων**

Κυλικείο ΚΑΠΗ Τοπικής Κοινότητας Παλαιοπύργου

Κυλικείο ΚΑΠΗ Τοπικής Κοινότητας Ράξας

Κυλικείο ΚΑΠΗ Τοπικής Κοινότητας Μ. Καλυβίων

**Άρθρο 3**

Η Δημοπρασία είναι φανερή, προφορική και πλειοδοτική .Θα γίνει στα Τρίκαλα στο Δημαρχιακό κατάστημα ενώπιον της Αρμόδιας Επιτροπής του Δήμου Τρικκαίων στις 15 Μαρτίου 2022 , ημέρα Τρίτη και ώρα 11:00 π.μ στην αίθουσα Δημοτικού Συμβουλίου του Δήμου Τρικκαίων και δικαίωμα συμμετοχής στη δημοπρασία έχουν όλοι οι Δημότες.

Αν η δημοπρασία αποβεί άγονη θα επαναληφθεί σύμφωνα με το άρθρο 6 του Π.Δ. 270/1981 με τους ίδιους όρους στην αίθουσα συνεδριάσεων του Δημοτικού Συμβουλίου του Δημαρχιακού Μεγάρου που βρίσκεται στην Ασκληπιού 18, σε ημερομηνία που θα οριστεί στην περιληπτική διακήρυξη επαναληπτικής Δημοπρασίας του Δημάρχου Δήμου Τρικκαίων και δικαίωμα συμμετοχής έχουν όλοι οι δημότες.

**Άρθρο 4**

Η διάρκεια της μίσθωσης ορίζεται για (4) τέσσερα έτη. Αρχίζει από την ημερομηνία υπογραφής της σύμβασης μίσθωσης και θα λήξει την προηγούμενη της αντίστοιχης ημέρας του ίδιου μήνα μετά από τέσσερα χρόνια.

Σαν ελάχιστο όριο πρώτης προσφοράς για τα κυλικεία των ΚΑΠΗ Παλαιοπύργου, Ράξας, Μ. Καλυβίων ορίζεται το ποσό των (50,00) € ετησίως.

Άρθρο 5

Το μίσθωμα θα καταβάλλεται μέχρι 30 Νοεμβρίου κάθε έτος στο Ταμείο του Δήμου.

Άρθρο 6

Δικαίωμα συμμετοχής στον πλειοδοτικό διαγωνισμό έχουν ιδιώτες(φυσικά πρόσωπα), δημότες του Δήμου Τρικκαίων.

Δεν γίνεται κανένας δεκτός στην παραπάνω δημοπρασία σαν πλειοδότης ή εγγυητής εάν είναι οφειλέτης του Δήμου. Αν κάποιος πλειοδοτεί για λογαριασμό άλλου, οφείλει να δηλώσει αυτό στην επιτροπή της δημοπρασίας πριν την έναρξη της διαδικασίας, στην οποία πρέπει να παρουσιάσει για τον σκοπό αυτό νόμιμο πληρεξούσιο.

**Άρθρο 7**

Για να γίνει κάποιος δεκτός στην παραπάνω δημοπρασία πρέπει

1.Να προσκομίσει δήλωση του Ν.1599/86 ότι έλαβε γνώση των όρων της διακήρυξης και αποδέχεται αυτούς ανεπιφύλακτα.

2.Δημοτική Ενημερότητα ότι δεν οφείλει ο ίδιος και ο εγγυητής του.

3.Αντίγραφο ποινικού μητρώου του ιδίου.

4.Φωτοαντίγραφο αστυνομικής ταυτότητας του ίδιου και του εγγυητή του.

5.Πιστοποιητικό φορολογικής ενημερότητας του ιδίου.

6.Σε περίπτωση συμμετοχής με αντιπρόσωπο, ο τελευταίος υποχρεούται να το δηλώσει πριν την έναρξη των προσφορών και να καταθέσει στην επιτροπή σχετικό συμβολαιογραφικό πληρεξούσιο ή υπεύθυνη δήλωση θεωρημένη από την αστυνομία, διαφορετικά δε μπορεί να λάβει μέρος στον διαγωνισμό.

7.Για να γίνει κάποιος δεκτός στη δημοπρασία πρέπει να καταθέσει στην επιτροπή διενέργειας της δημοπρασίας ως εγγύηση γραμμάτιο του Ταμείου Παρακαταθηκών και Δανείων ή εγγυητική επιστολή αναγνωρισμένης τράπεζας, ποσού ίσου προς το 10% της πρώτης προσφοράς, δηλαδή 5,00€ για τα κυλικεία των ΚΑΠΗ Παλαιοπύργου, Ράξας, Μ. Καλυβίων .

Το ποσό αυτό επιστρέφεται στους αποτυχόντες μετά το τέλος της δημοπρασίας ο τελευταίος πλειοδότης υποχρεούται πριν την υπογραφή της σύμβασης να αντικαταστήσει την εγγύηση με άλλο γραμμάτιο που να καλύπτει το 1/10 του μισθώματος ολόκληρης της μισθωτικής περιόδου.

Η εγγύηση παρακρατείται καθ' όλη τη διάρκεια της σύμβασης και επιστρέφεται μετά την λήξη της άτοκα, πλην της περιπτώσεως καταγγελίας ή πρόωρης λήξη της σύμβασης, οπότε καταπίπτει υπέρ του Δήμου Τρικκαίων.

Η εγγύηση καταπίπτει υπέρ του εκμισθωτή και χωρίς δικαστική παρέμβαση σε περίπτωση άρνησης του τελευταίου πλειοδότη να προσέλθει με τον εγγυητή του για την υπογραφή της συμβάσεως μισθώσεων σε δέκα (10) ημέρες από της προσκλήσεως του από το τμήμα Εσόδων του Δήμου Τρικκαίων. Και την κοινοποίηση εγκρίσεως των πρακτικών, ενεργείται αναπλειστηριασμός σε βάρος του ανωτέρω πλειοδότη και του εγγυητή του, οι οποίοι ενέχονται και οι δύο για τη μικρότερη διαφορά του αποτελέσματος της δημοπρασίας από την προηγούμενη όμοια. Από τη λήξη της προθεσμίας αυτής η σύμβαση θεωρείται ότι καταρτίστηκε οριστικά.

Τα παραπάνω δικαιολογητικά θα υποβάλλονται στην αρμοδία για την διενέργεια του διαγωνισμού επιτροπή.

**Άρθρο 8**

Δεν γίνονται δεκτοί στον πλειοδοτικό διαγωνισμό :

α)Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση.

β)Συνταξιούχοι

γ)Όσοι έχουν κώλυμα διορισμού στο Δημόσιο σύμφωνα με τα άρθρα 18,21,22,23, και 25του Π.Δ του Π.Δ.611/77.

δ)Όσοι είναι ανάδοχοι εκμετάλλευσης άλλου κυλικείου.

Άρθρο 9

Ο τελευταίος πλειοδότης υποχρεούται να παρουσιάσει αξιόχρεο εγγυητή ο οποίος θα υπογράψει μαζί με τον πλειοδότη το πρακτικό της δημοπρασίας και το μισθωτήριο συμβόλαιο, καθιστάμενος αλληλέγγυα και αδιαίρετα με τον ενοικιαστή συνυπεύθυνος για την πιστή εκτέλεση των όρων της σύμβασης παραιτούμενος του δικαιώματος της διαιρέσεως και διηζήσεως.

**Άρθρο 10**

Η έγκριση των πρακτικών της δημοπρασίας γίνεται από την Οικονομική Επιτροπή του Δήμου Τρικκαίων και αποστέλλεται στην Περιφερειακή Διοίκηση για την τελική έγκριση, ο δε τελευταίος πλειοδότης δεν αποκτά κανένα δικαίωμα ούτε μπορεί να ζητήσει αποζημίωση από τη μη έγκριση των πρακτικών από τα κατά νόμο αρμόδια όργανα.

**Άρθρο 11**

Η σύμβαση θεωρείται ότι οριστικά καταρτίστηκε μετά την έγκριση του αποτελέσματος από τα κατά νόμο αρμόδια όργανα.

**Άρθρο 12**

Η δημοπρασία επαναλαμβάνεται όπως ορίζει το άρθρο 6 του Π/Δ 270/81.Αν η δημοπρασία αποβεί άγονη θα επαναληφθεί και δικαίωμα συμμετοχής θα έχουν όλοι οι δημότες του Δήμου Τρικκαίων.

**Άρθρο 13**

Ένσταση για τη νομιμότητα της διενέργειας του διαγωνισμού ή της συμμετοχής κάποιου σ' αυτόν, κατά τη διάρκεια του διαγωνισμού, υποβάλλεται μέχρι την επόμενη μέρα από την ημερομηνία της διενέργειάς του.

**Άρθρο 14**

Οι προσφορές των πλειοδοτών πρέπει να γίνονται ανά 10€ τουλάχιστον , απαγορευμένης μικρότερης προσφοράς. Κάθε προσφορά είναι υποχρεωτική για τον πλειοδότη, η δε υποχρέωση αυτή μεταβιβάζεται αλληλοδιαδόχως από τον πρώτο στους επόμενους και επιβαρύνει τον τελευταίο πλειοδότη.

Ο μισθωτής είναι υποχρεωμένος μέσα σε δέκα (10) ημέρες από της κοινοποιήσεως σ' αυτόν της αποφάσεως του αρμοδίου οργάνου για την έγκριση του αποτελέσματος της δημοπρασίας να περάσει με τον εγγυητή του για τη σύνταξη και υπογραφή των συμφωνητικών αλλιώς κηρύσσεται αυτοδίκαια έκπτωτος και γίνεται αναπλειστηριασμός σε βάρος αυτού και του εγγυητή του. Θα είναι δε συνυπεύθυνοι απέναντι στο Δήμο και οι δύο στην περίπτωση που στην νέα δημοπρασία θα επιτευχθεί μικρότερο μίσθωμα.

Η έγκριση του αποτελέσματος της δημοπρασίας και των τυχόν επαναληπτικών είναι στην κρίση της Οικονομικής Επιτροπής χωρίς απ' αυτό να δημιουργείται κανένα δικαίωμα υπέρ του τελευταίου πλειοδότη.

**Άρθρο 15**

Ο Δήμος Τρικκαίων δεν ευθύνεται έναντι του μισθωτού για την πραγματική κατάσταση στην οποία βρίσκεται το μίσθιο της οποία συμπεραίνεται ότι αυτός έχει λάβει γνώση. Ο Δήμος Τρικκαίων δεν υποχρεούται συνεπώς στην επιστροφή ή μείωση του μισθώματος, ούτε την λύση της μίσθωσης.

**Άρθρο 16**

Ο μισθωτής υποχρεώνεται με την λήξη της μίσθωσης να παραδώσει το μίσθιο στην κατάσταση στην οποία το παρέλαβε. Οι βελτιώσεις που τυχόν γίνουν θα παραμείνουν στο Δήμο Τρικκαίων άνευ αποζημιώσεως.

**Άρθρο 17**

Σιωπηρά αναμίσθωση όπως και υπεκμίσθωση του μισθίου από τον μισθωτή απαγορεύεται απολύτως.

**Άρθρο 18**

Μετά την λήξη της σύμβασης μπορεί αυτή να παραταθεί με απόφαση του Δημοτικού Συμβουλίου για διάστημα (1) έτους. Η απόφαση είναι υποχρεωτική για τον πλειοδότη.

Άρθρο 19

Οι δαπάνες θέρμανσης, η καταβολή εξόδων για ΔΕΗ και ΔΕΥΑΤ θα βαρύνουν το Δήμο Τρικκαίων. Οι δαπάνες συντήρησης του κυλικείου και οι δαπάνες καθαριότητας θα βαρύνουν τον μισθωτή. Τα έξοδα για τυχόν αδειοδότηση κτιρίου- μελέτη πυρασφάλειας βαρύνουν τον ιδιοκτήτη του κτιρίου.

**Άρθρο 20**

Το ωράριο λειτουργίας των Κ.Α.Π.Η. τους χειμερινούς μήνες είναι:8.00π.μ-13.00μ.μ και 17.00μ.μ-21.00μ.μ.και τους θερινούς μήνες από 8.00π.μ.-13.00μ.μ και 17.00μ.μ-22.00μ.μ.

Άρθρο 21

Ο μισθωτής υποχρεούται να παραχωρεί τους χώρους των κυλικείων του Κ.Α.Π.Η για εκδηλώσεις που αποφασίζει το Δημοτικό Συμβούλιο.

Άρθρο 22

Ο μισθωτής υποχρεούται να τηρεί με σχολαστικότητα τους όρους καθαριότητας και υγιεινής του χώρου καθημερινώς.

Άρθρο 23

Ο μισθωτής επιβάλλεται να συμπεριφέρεται ευγενικά και κόσμια στους ανθρώπους της τρίτης ηλικίας. Θα παρευρίσκεται υποχρεωτικά στις εκδηλώσεις του ΚΑΠΗ και θα προσφέρει τις υπηρεσίες του χωρίς αμοιβή, ενώ δεν είναι υποχρεωτική η παραγγελία ειδών του κυλικείου από τα μέλη του ΚΑΠΗ όταν βρίσκονται στο χώρο του.

**Άρθρο 24**

Ο μισθωτής υποχρεούται να πωλεί στο κυλικείο μόνο τα παρακάτω είδη: ΑΝΑΨΥΚΤΙΚΑ ,ΔΙΑΦΟΡΟΙ ΧΥΜΟΙ, ΛΟΥΚΟΥΜΙ, ΓΛΥΚΑ ΚΟΥΤΑΛΙΟΥ, ΚΑΦΕ ΕΛΛΗΝΙΚΟ ,ΤΣΑΙ-ΧΑΜΟΜΗΛΙ ,ΚΑΦΕ ΝΕΣ-ΦΡΑΠΕ ,ΣΟΚΟΛΑΤΑ ΡΟΦΗΜΑ οτιδήποτε άλλο θεωρείται παράνομο και αποτελεί λόγο σύμβασης της σύμβασης. Οι τιμές των προσφερόμενων προς πώληση ειδών καθορίζονται ως εξής:

ΕΙΔΟΣ ΤΙΜΗ

ΑΝΑΨΥΚΤΙΚΑ: 0,70€

ΔΙΑΦΟΡΟΙ ΧΥΜΟΙ: 0,70€

ΛΟΥΚΟΥΜΙ: 0,50€

ΓΛΥΚΑ ΚΟΥΤΑΛΙΟΥ: 0,70€

ΚΑΦΕΣ ΕΛΛΗΝΙΚΟΣ: 0,50€

ΤΣΑΙ-ΧΑΜΟΜΗΛΙ: 0,50€

ΚΑΦΕΣ ΝΕΣ-ΦΡΑΠΕ: 0,70€

ΣΟΚΟΛΑΤΑ ΡΟΦΗΜΑ: 0,70€

Οι προσφορές των παραπάνω ειδών δεν θα πρέπει να υπερβαίνουν τις ανωτέρω τιμές και σε περίπτωση αναπροσαρμογής των τιμολογίων στα ανωτέρω είδη καθώς επίσης και σε περίπτωση πρόσθεσης νέων ειδών οι τιμές τους θα πρέπει να γίνονται δεκτές από το Δημοτικό Συμβούλιο και μετά θα γίνεται αναπροσαρμογή των τιμών.

**Άρθρο 25**

Ο μισθωτής είναι υποχρεωμένος να ενεργήσει για την έκδοση άδειας ίδρυσης και λειτουργίας καταστήματος και να χαρακτηρίσει την κατηγορία κυλικείου. Να αναρτήσει δε πίνακα στον οποίο θα αναγράφεται το τιμολόγιο των προσφερόμενων ειδών, που θα τοποθετήσει σε εμφανή θέση του μισθίου. Επίσης να διατηρεί ταμειακή μηχανή. Οποιεσδήποτε άλλες προϋποθέσεις λειτουργίας του κυλικείου αποτελούν ευθύνη του μισθωτή. Τυχόν φορολογικές καθώς και ασφαλιστικές εκκρεμότητες που απορρέουν μετά την έκδοση άδειας λειτουργίας του κυλικείου βαρύνουν αποκλειστικά τον μισθωτή.

**Άρθρο 26**

Ο εκμισθωτής δεν είναι υποχρεωμένος σε καμιά απολύτως συμπλήρωση, διαρρύθμιση, προσθήκη ή επισκευή στο μίσθιο όλο το χρόνο της μισθωτικής συμβάσεως. Σε περίπτωση όμως κατά την οποία ο μισθωτής θα κρίνει ότι επιβάλλεται κάποια επισκευή ή βελτίωση ή προσωρινή εγκατάσταση κάποιου πράγματος ή αντικειμένου στο μίσθιο για καλύτερη εξυπηρέτηση και λειτουργία του κυλικείου, τότε αυτή θα γίνει μετά από σύμφωνη γνώμη του Δημοτικού Συμβουλίου.

**Άρθρο 27**

Απαγορεύεται απολύτως στον μισθωτή να εναποθέσει στο μίσθιο αντικείμενα που προκαλούν κρότους, θορύβους, δυσοσμία, όπως επίσης και εύφλεκτα υλικά ή αντικείμενα άσχετα με τον προορισμό του μισθίου και ικανά να προξενήσουν βλάβη σ' αυτό ή κίνδυνο πυρκαγιάς. Για τα ανωτέρω φέρει ακέραια ευθύνη ο μισθωτής.

**Άρθρο 28**

Όλοι οι παραπάνω όροι υποχρεωτικά θα περιλαμβάνονται στη σχετική σύμβαση. Θεωρούνται και είναι ουσιώδεις και η παραβίαση ενός και μόνον εξ' αυτών θα έχει ως συνέπεια την καταγγελία της σύμβασης.

**Άρθρο 29**

Περίληψη της διακήρυξης του διαγωνισμού θα δημοσιευθεί στον πίνακα ανακοινώσεων των Δημοτικών Ενοτήτων Παραληθαίων, Ράξας ,Μ. Καλυβίων σε εμφανές σημείο στον πίνακα ανακοινώσεων του Δήμου Τρικκαίων και θα δημοσιευθεί στην ιστοσελίδα του δήμου και σε μία τοπική εφημερίδα. Τα έξοδα δημοσίευσης βαρύνουν τον τελευταίο πλειοδότη.

**Άρθρο 30**

Πληροφορίες για την δημοπρασία παρέχονται καθημερινά , τις εργάσιμες ημέρες από ώρες από 08:00΄-13.00΄ στο τμήμα Μέριμνας Τρίτης Ηλικίας της Διεύθυνσης Κοινωνικής Μέριμνας , διεύθυνση Ιακωβάκη 5& Μιαούλη 1ος όροφος, ΤΚ 42132- Τρίκαλα, τηλέφωνο: 24310-63225 αρμόδιος υπάλληλος κ. Σιδηρούλα Πελεκάνη και στο τμήμα Αξιοποίησης Δημοτικής Περιουσίας Ασκληπιού 18 –τηλ. 2543151111-αρμόδιος υπάλληλος κ. Νταλάση Αικατερίνη.

Ο ΔΗΜΑΡΧΟΣ ΤΡΙΚΚΑΙΩΝ

ΔΗΜΗΤΡΗΣ ΠΑΠΑΣΤΕΡΓΙΟΥ